钦定古今图书集成/明伦汇编/交谊典/第077卷 > 《尾犯》〈赠浪翁重客吴门〉前人
## 钦定古今图书集成/明伦汇编/交谊典/第077卷 > 《尾犯》〈赠浪翁重客吴门〉前人

“翠被落红妆，流水腻香，犹共吴越。十载江枫，冷霜波
成缬。”灯院靓、凉花乍翦，桂园深、幽香旋折。醉云吹散，
晚树细蝉，时替离歌咽。长亭曾送客，偷赋锦雁留
别。泪接孤城，渺平芜烟阔。半菱镜、青门重售，采香堤、
秋兰共结。故人憔悴，远梦越来溪畔月。